钦定古今图书集成/明伦汇编/氏族典/第409卷 > 《许氏世谱叙》宋·王安石
## 钦定古今图书集成/明伦汇编/氏族典/第409卷 > 《许氏世谱叙》宋·王安石

伯夷，神农之后也。佐尧、舜有大功，赐姓曰姜。其后见
经者四国，曰申，《诗》所谓“申伯”者是也；曰吕，《书》所谓“吕
侯”者是也；曰齐，曰“许”，《春秋》所书“齐侯许男”是也。周衰，
许男常从大侯，征伐会盟，竟于春秋。及后世无复国，
而子姓以其封姓。然世传有许由者，尧以天下让由，
由不受，逃之箕山。箕山上盖有许由冢焉。其事不见
于经，学者疑之。或曰：“由无求于世者耳，虽与之天下，
盖不受也？”故好事者以云：而由与伯夷，其生后先所
祖同不同，莫能知也。汉兴，许氏侯者六人：柏至侯盎，
宋子侯瘛，严侯猜。此三侯者，其始以将封，而史不书
其州里。平恩侯广汉，博望侯舜，乐成侯延寿，此三侯
者，同产昆弟也。以外戚起于宣、元之世，昌邑人也。盎
孙昌尝为丞相，延寿及广汉弟子嘉尝为大司马，至
王莽败，许氏始皆失其封云。后汉会稽有许荆者，循
吏也。许慎者，以经术显。许峻者，为《易林》，传于世。许杨
者，治鸿隙陂，有德于汝南，汝南之民报祭焉。许靖者，
避地交州，后入蜀，先主以为太傅。与从弟劭俱善论
人物。劭兄虔亦知名，世称“平舆渊有二龙焉。”慎峻、杨
靖，皆汝南人也。许褚者，家于谯，以忠力事魏，封侯牟
乡。许慈者，家南阳，入蜀，父子为博士司马。晋时有许
孜者，东阳人也，德行高，察孝廉，不起，老于家。其子曰：
“生亦有至性焉。”初，许氏爵邑于周，子孙播散，四方有
纪者犹不乏焉。至昌邑，姓大著，闲兴于汝南，其后祖
高阳者为最盛。然高阳之族，不见其所始有。据者。仕
魏，历校尉、郡守。生允，为镇北将军。允三子皆仕司马。
晋奇，司隶校尉；猛，幽州刺史。奇子遐，侍中。猛子式，平
原太守。自允至式，皆知名。允后五世，询，司马晋常召
官之，不起。询孙珪，为旌阳太守于齐，珪生勇慧，齐太
子家令。勇慧生懋，笃学以孝闻，卒于梁，为中庶子。懋
生亨，为陈卫尉卿，常领史官，次齐、梁时事，有子善心，
为之卒业。是时有许绍者，善心族父也，通守夷陵，治
有恩，流户自归数十万，卒有劳于唐，爵安陆郡公。圉
师钦寂，钦明其后也。圉师绍少子，宽博有器干，别自
封平恩侯，与敬宗俱为龙朔中宰相，钦寂谓绍曾大
父也。万岁中，帅师当契丹，为所败，执以如安东，使说
守者降。至安东曰：“贼今且破灭，公勉守，无忘忠也。”契
丹即杀之。是岁，弟钦明亦遇杀。钦明为凉州都督，案
行卒，与突厥遇，亦执使降。至灵州，顾为《廋言》，告守者
所以破贼。兄弟将兵，一旦同以身徇边鄙。贤者荣之。
敬宗者，善心子也，始以公开郡于高阳，与其孙令伯
以文称当世。天宝之乱，敬宗有孙曰远，与张巡以睢
阳抗贼，自以不及巡，推巡为将，而亲为之下。久之，食

孙儒，不义朱梁，自雍州入于江南，终身不出焉。儒生
稠，沈毅有信，仕江南李氏，参德化军事。稠生规，好道
家言，不以事自慁。常羁旅宣、歙闲，闻旁舍呻呼，就之
曰：“我某郡人也，察君长者且死，愿以骸骨属君。”因指
橐中黄金十斤曰：“以是交长者。”规许诺，敬负其骨千
里，并黄金置死者家。家大惊愧之，因请献金，如亡儿
言，以为许君寿。规不顾，竟去。于是闻者滋以规为长
者。卒葬池州。后以子显赠大理评事，生遂、逖、迥三子。
遂善事母，里母励其子，辄曰：“汝独不惭许伯通乎？”祥
符中，天子有事于泰山，加恩群臣，逖当迁让其兄遂，
天子以遂试将作监主簿。遂子俞，字尧言，名能文章，
大臣屡荐之，有与不合者，官以故不遂。常知兴国军
大冶县，县人至今称之。俞两子，均、垍为进士。逖字景
山，常上书江南李氏，李氏叹奇之，以为崇文馆校书
郎。岁终，拜监察御史。后复上书太宗论边事，宰相赵
普奇其意，以为与己合，知兴元府，起酂侯废堰以利
民。治澧、荆、扬三州，为盗者逃而去。其事兄如事父，使
妻事其长，姒如事母。故人无后，为嫁其女如己子。有
子五人：恂，黄州录事参军；恢，尚书虞部员外郎；怡，今
“为太子中舍，签书淮南节度判官厅公事，元，今为江
淮、荆湖、两浙制置发运使、平泰州、海陵主簿。”五人者，
咸孝友如其先人，故士大夫论孝友者归许氏。元以
国子博士发运判官，七年遂为其使，待制天章阁。自
天子大臣莫不以为材，其劳烈方在《史氏记》，余故不
论，而著其《家行》云。迥，字光远，其事母如伯通之孝，事
其兄如景山之为弟也。慷慨有大志。少常仕李氏，后
不复仕，与其兄俱葬颜村。有子会，为进士，方壮时，亦
慨然好议天下事，今为太庙斋郎。临川王某曰：“《余谱》
许氏，自据以下，其绪传始显焉。然自许男见于周，其
后数封，而有纪之子孙多焉。考是论之，夫伯夷之所
以佐其君治民，余读”书未尝不喟然叹思之也。《传》曰：
“盛德者必百世祀”，若伯夷者，盖庶几焉。彼其后世忠
孝之良，亦使之遭时沐浴舜、禹之间，以尽其材，而与
夫夔、皋、熊虎之徒俱出而驰焉，其孰能概之耶？